# Isabelle Alonso

Isabelle Alonso (Auxerre, Yonne, Frantzia, 1953ko maiatzaren 8a) frantziar aktibista feminista, eleberrigilea eta irrati eta telebistako kronikagilea da.

## Biografia

Isabelle Alonso 1953ko maiatzaren 8an jaio zen, Auxerren. Gurasoak espainiar errefuxiatu politikoak ziren, eta hiru ahizpa-neba ditu. Zortzi urterekin frantses naturalizatu zen.
1980ko hamarkadan, finantza-aholkularitza enpresa bat sortu zuen.

### Irratia eta telebista

1995ean, bere lehen saiakera Et encore, je m’retiens! Propos insolents sur nos amis les hommes argitaratu ondoren, Philippe Bouvardek hauteman zuen, eta RTL-ko Grosses Têtes-etako bat bihurtu zen hiru urterako.
2000ko irailean hasi zirenetik, kronikagilea izan zen France 2-ko On a tout essayé saioan, baita Europe 1 irratiko On va s'gêner saioan ere, biak Laurent Ruquierrek gidatuak.
2014ko urtarriletik martxora, France 2 telebista-kateko L'Émission pour tous saioan parte hartu zuen.
France 2 telebista-kateko Mot de passe saioan parte hartu zuen.
2014an, Grosses Têtes-etara itzuli zen, RTLn.
2019an, Daphné Bürkiren Je t'aime etc. eguneroko saioko Coup cœur, coup de gueule zutabeko kronikagilea izan zeneguneroko saioan, France 2 katean.

### Prentsa eta literatura

Isabelle Alonso kronikagilea zen Siné Hebdo-n -2010ean Siné Mensuel bihurtu zena- eta 2019an sortutako Siné Madame hilabetekarian, 2008an Siné marrazkilaria ezagutu ondoren.
2002tik 2004ra, Julietteren papera egin zuen Laurent Ruquierrek sortutako La Presse est unanime antzezlanean. 2010ean eta 2011n, Caroline Loebek taularatutako one woman show bat aurkeztu zuen, bere lehen liburutik hartua: Et encore, je m’retiens! Ikuskizun horrekin, «feminismoa demokraziarentzat konsubstantziala» dela erakutsi nahi izan zuen. Emakumeen lanaren historia errepasatu zuen, desberdinkeria iraunkorrei buruz edota emakumeek mundu politikoan duten lekuari buruz hitz egin.
Avignongo jaialdian parte hartu zuen (Xavier Jaillarden Petit Hébertot lanarekin), 2012an eta 2014an. Ikuskizuna Frantzian, Belgikan eta Suitzan filmatu zen, 2015era arte.

### Konpromiso feminista

Feminista konprometitua, Isabelle Alonsok munduko emakumeen eskubideen defentsan militatzen du. Bere burua feministatzat du, humanismoagatik, bakezaletasunagatik eta ekologismoagatik.
1999an, orduan Ingurumen ministro zen Dominique Voyneten aurkako irain sexisten ondorioz, "Les Chiennes de garde" (guardiako txakur emeak) elkarte feminista sortu zuen, Florence Montreynaudekin batera. Hau dio manifestuak: «Guk, Chiennes de garde, letaginak erakusten ditugu. Emakume publiko bati irain sexista bat zuzentzea emakume guztiak iraintzea da. Emakume gisa erasotutako emakume publikoei gure babesa agertzeko konpromisoa hartzen dugu. Emakume guztien ekintza eta aukera askatasuna baieztatzen dugu. Guk, Chiennes de garde-k, balio preziatu bat gordetzen dugu: emakumeen duintasuna». Elkarteko lehendakaria izan zen 2003ra arte. 2013tik aurrera, lege batek prostituzioaren bezeroak zigortzearen alde egin zuen.
Isabelle Alonsok blog bat dauka: egunero jasotzen dituen irain antifeministak argitaratzen ditu, Femen mugimenduari buruzko informazioa ematen du, baita emakumeen aurkako indarkeriei buruzkoa ere.

### Konpromiso politikoa

Isabelle Alonsok babesa helarazi dio Anne Hidalgori Parisko 2014ko udal-hauteskundeetarako kanpainan, eta Jean-Luc Mélenchoni 2017ko eta 2022ko presidentzialen kanpainan.

## Goraipamenak

* Isabelle Alonso Ordre national du Mérite (Meezimenduaren Ordena Nazionala) Zaldun Graduarekin nabarmendu zuten, 2017ko maiatzaren 2an.
* Alphonse Allais akademiako kidea da.
* 2018an, Jules Renard Epaimahaiaren Sari Berezia jaso zuen Je peux me passer de l'aube liburuagatik (d'Héloïse Ormess argitaletxea).

## Bere ibilbide artistikoaren sintesia
### Eleberriak

* Roman à l’eau de bleu, Paris, Robert Laffont, 2003, 317 p. ISBN 2-221-09965-6
** nouvelle version, Héloïse d'Ormesson, 2012 ISBN 978-2-35087-191-2
** version espagnole sous le titre Al Revés, Paperback, 2005 ISBN 84-270-3123-8
* Filigrane, Robert Laffont, 2005, 274 p. ISBN 2-221-10387-4
* L’Exil est mon pays, Héloïse d'Ormesson, 2006, 296 p. ISBN 2-35087-031-6
* Fille de rouge, Héloïse d'Ormesson, 2009, 174 p. ISBN 978-2-35087-110-3
* Maman, Héloïse d'Ormesson, 2010 ISBN 978-2-35087-149-3
* Je mourrai une autre fois, Héloïse d'Ormesson, 2016 ISBN 978-2-35087-342-8
* Je peux me passer de l'aube, Héloïse d'Ormesson, 2017 ISBN 978-2-35087-423-4

### Saiakerak

* Et encore, je m’retiens ! Propos insolents sur nos amis les hommes, Robert Laffont, 1995, 250 p. ISBN 2-221-08073-4
* Tous les hommes sont égaux, même les femmes, Robert Laffont, 1999, 118 p. ISBN 2-221-09083-7
* Pourquoi je suis chienne de garde, Robert Laffont, 2001, 163 p. ISBN 2-221-09196-5
* « L'image des femmes dans les médias », Les Femmes, mais qu'est-ce qu'elles veulent ?, Complexe, 2001, 280 p. ISBN 978-2870278932
* Plus jamais victime ! Survival, nouvelle méthode de défense au féminin, avec Isabelle Mergault et Martial Vout, Michel Lafon, 2002, 165 p. ISBN 2-84098-781-3
* Préface à Métro, boulot, machos. Enquête sur les insultes sexistes au travail, Plon, 2002, 214 p. ISBN 978-2259195539
* Même pas mâle ! La révolution clandestine, Robert Laffont, 2007, 225 p. ISBN 2-221-11018-8
* Sexe : pourquoi on ment, Plon, 2011 ISBN 978-2-259-21313-4
* Les Vrais Hommes sont féministes, Héloïse d'Ormesson, 2021, 254 p. ISBN 978-2-35087-549-1
* La peau de l'ours, Éditions du Rocher, 2024, 224 p. ISBN 978-2-268-10996-1

### Antzerkia

* 2002: La presse est unanime, Laurent Ruquierena, Agnès Bouryk taularatua.
* 2010: Et encore, je m’retiens! bere lehen liburutik Caroline Loebek taularatua

## Erreferentziak

* ↑ Isabelle Alonso. ..
* ↑ Isabelle Alonso. ..
* ↑ Carrot, Daniel. (2007). «Cosmopolit’Alonso» Dernières Nouvelles d’Alsace..
* ↑ Isabelle Alonso. ..
* ↑ Christine Bravo au bord de la crise de "mémérisation". ..
* ↑ Je t'aimeTxantiloi:Etc : voici les nouveaux chroniqueurs de Daphné Bürki. 14 août 2019.
* ↑ Isabelle Alonso arrive dans Je t’aime, etc.. 18/08/2019.
* ↑ Siné : maintenant, le mensuel. 6 septembre 2011.
* ↑ "Siné Madame" sort mercredi : dans les coulisses du premier mensuel satirique réalisé par des femmes. 13 avril 2019.
* ↑ Festival Avignon Off 2012 - Rencontre avec Isabelle Alonso. ..
* ↑ Les célébrités du Festival OFF d’Avignon 2014. 17-06-2014..
* ↑ Grande-Synthe : «Et encore… j’me retiens!», le spectacle d’Isabelle Alonso affiche presque complet vendredi au Palais du littoral. ..
* ↑ Isabelle Alonso sous les feux des projecteurs à Bruxelles !. ..
* ↑ Un soir à la Tour Eiffel du 14 mars sur France 2 - Lire la page 19 (TeleScoop). ..
* ↑ Pauline Pellissier. (29-01-2014). Municipales 2014 : entre NKM et Hidalgo, les people ont fait leur choix. ..
* ↑ L'industrie du livre très présente en soutien à Anne Hidalgo. ..
* ↑ Au meeting de Jean-Luc Mélenchon, foule en liesse et programme de rupture. .
* ↑ Marc Fourny. (23-04-2017). Stars et présidentielle : qui soutient qui ?. ..
* ↑ Saône et Loire - Culture. 08-04-2018..

## Kanpo estekak

* Une heure de débat : « Quels nouveaux combats féministes ? » (« Les Rendez-vous de l'Éthique » d'Évry, Txantiloi:Date-)
* Datuak: Q3154862
* Multimedia: Isabelle Alonso / Q3154862